Vesipuisto Serena

Vesipuisto Serena on Espoon Lahnuksen kaupunginosassa sijaitseva vesipuisto. Vesipuisto Serena avattiin mittavien louhinta- ja rakennustöiden jälkeen vuonna 1989. Suomen 1990-luvun alun laman myötä Serenaland Oy meni konkurssiin. Konkurssipesä siirtyi Tervakosken Puuhamaan omistukseen vuonna 1992. Nykyinen omistaja on espanjalainen Aspro Ocio, S.A., jolle sen aiemmin omistanut Puuharyhmä Oyj myytiin maaliskuussa 2007. Alun perin vesipuisto oli avoinna vain kesäaikaan, koska altaat olivat kokonaisuudessaan ulkoilmassa. Serena katettiin osittain 1995, jonka jälkeen se on voinut olla ympäri vuoden auki. Nykyään se on avoinna vuoden useimpina viikonloppuina sekä koululaisten lomien aikaan.lähde? Populaarikulttuurissa MeKastelijat kuvattiin Serenassa 1997. Komediaryhmä Vintiöt teki 1990-luvulla Serenan mainosjinglestä parodiaversion nimellä "Vesipuisto Surina". Vesipuisto Vesipuistossa on muun muassa erilaisia liukumäkiä, terassi- ja porealtaita, lastenaltaita ja kuohuvia koskia. Saunaosastot on louhittu kallioon.lähde? Alueella on ravintola ja kahviloita. Talvisaikaan avoinna on laskettelukeskus Serena Ski.lähde? Ympäri vuoden on vuokrattavissa kuusi mökkiä, joita on kolmea eri kokoa 6-13 hengelle.lähde? Rockfestivaali Serena Pop & Rock pidettiin alueella ensimmäisen kerran vuonna 2014.lähde? Liikenneyhteydet Serenaan pääsee busseilla 239, 345, 349.lähde? Lähteet Aiheesta muualla Kuvia tai muita tiedostoja aiheesta Vesipuisto Serena Wikimedia Commonsissa